cyanic-selkie/wikianc huggingface dataset:
Taytu Betul
Keisarinna
Kun keisari Yohannes IV kuoli vuonna 1889, Menelik julistautui hänen seuraajakseen. Menelik kruunattiin marraskuussa, ja Taytu kruunattiin pari päivää myöhemmin itegeksi. Menelik pyrki modernisoimaan Etiopiaa, ja Taytusta tuli miehensä keskeinen neuvonantaja. Menelikin ensimmäisiin suuriin hankkeisiin kuului uuden pääkaupungin Addis Abeban rakentaminen. Se perustettiin paikalle, jonka Taytu oli valinnut vuonna 1886.
Menelik teki italialaisten kanssa vuonna 1889 Wuchalen sopimuksen. Se oli kirjoitettu sekä amharaksi että italiaksi, mutta versiot erosivat selkeästi toisitaan. Italiankielisessä versiossa Etiopia oli asetettu käytännössä Italian protektoraatiksi. Tähän Menelik ei suostunut ja julisti vuonna 1895 sodan. Italia ei varsinaisesti ollut tyytymätön tilanteeseen, sillä eurooppalaiset olivat pääosin olleet voitokkaita Afrikassa käymissään sodissa.
Menelik haastoi tammikuussa 1896 Adigratin linnoitusta hallinneet joukot. Hyökkäys oli kuitenkin tuhoisa, sillä italialaiset pystyivät ampumaan korkealla olevasta linnoituksesta satoja etiopialaisia kuoliaaksi. Taytu keksi hyökkäyksen aikana toisen strategian, ja hän ehdotti linnoituksen vesihuollon estämistä. Taytu katkaisi 9. tammikuuta joukkoinensa virran, joka vei vettä linnoitukseen. Majuri Galliano lähetti 18. tammikuuta avunpyynnön italialaisten päämajaan, ja pian tämän jälkeen hän joutui antautumaan.
Menelik valmisteli puolisonsa tukemana keväällä viimeistä hyökkäystä. Adowan taistelu käytiin 1. maaliskuuta. Siinä Taytu johti reunalla olleiden joukkojen puolustusta ja käytti niihin henkilökohtaista 5 000 miehen armeijaa. Hän organisoi myös 10 000 – 12 000 naista muonittamaan sotilaita ja hoitamaan haavoittuneita.
Taytu oli vahva keisarinna, ja hän vahvisti asemaansa nepotismillä, avioliitoilla ja maaoikeuksien keräämisellä. Monien Etiopian osien johdossa olikin Taytun sukulainen. Lisäksi hän käytti huomattavia summia rahaa oman henkilökohtaisen armeijansa varustamiseen ja ruokkimiseen. Taytu oli johtajana huomattavasti miestänsä vanhoillisempi eikä erityisesti pitänyt Addis Ababaan tulevista ulkomaalaisista, jotka pyrkivät käymään kauppaa Etiopian kanssa.
Menelik sai vuonna 1906 aivoverenvuoden. Hän selvisi siitä, mutta hänen fyysiset voimat heikkenivät, minkä seurauksena Taytu otti entistä enemmän itselleen hallitsijan roolia. Menelik halvaantui ja jäi toimintakyvyttömäksi lokakuussa 1909 tapahtuneen toisen halvauksen jälkeen. Menelik asetti seuraajakseen pojanpoikansa Lij Iyasun, mutta Taytu pyrki pitämään oman asemansa laittamalla oman valittunsa perimyslinjaan. Kun Menelik kuoli vuonna 1913, Iyasusta tuli hänen lyhytaikainen seuraajansa. Taytu vetäytyi samalla hovista, mutta kolme vuotta myöhemmin Taytun suosima Meneliin tytär Zauditu nousi valtaan.
Taytu kuoli sydänkohtaukseen 11. helmikuuta 1918.
Blue Lines
Blue Lines on Massive Attackin esikoisalbumi, joka julkaistiin Virgin Recordsilla vuonna 1991. Monet pitävät sitä trip hopin edelläkävijänä ja yhtenä musiikkityylin merkkiteoksista. Albumin kappaleista erityisessä suosiossa on "Unfinished Sympathy".
Ammoniumsulfidi
Ammoniumsulfidi (NH4)2S on keltaoranssia syttyvää nestettä, jolla on voimakas haju (verrattavissa mätään kananmunaan). Se ärsyttää voimakkaasti hengityselimiä. Yhdisteen moolimassa on 68,143 g/mol, sulamispiste −18 °C, kiehumispiste 40 °C ja CAS-numero 12135-76-1.
Jorge Urosa
thumb|right|Jorge Urosa Jorge Liberato Urosa Savino (28. elokuuta 1942 – 23. syyskuuta 2021) oli katolisen kirkon 15. elokuuta 1967 vihitty venezuelalainen pappi. Piispaksi hänet vihittiin 22. syyskuuta 1982. Hänestä tehtiin vuonna 2005 Caracasin arkkipiispa ja vuonna 2006 kardinaali. Vuosina 1990–2005 hän oli toiminut Valencia en Venezuelan arkkipiispana vuodesta 1990.
Urosan edeltäjä Caracasin arkkipiispana oli Antonio Ignacio Velasco García.
Palmyran valtakunta
Palmyran valtakunta oli 200-luvulla Roomasta eronnut alue, joka kattoi Syyrian, Palestiinan, Egyptin ja suuria osia Vähästä-Aasiasta. Valtakunta oli olemassa vuosina 260–273. Sitä hallitsi ensin kuningas Odaenathus vuosina 260–267 ja sitten kuningatar Zenobia, joka otti vallan poikansa Vaballathuksen nimissä. Rooman keisari Aurelianus kukisti Palmyran vuonna 273 ja liitti Palmyran hallitsemat alueet takaisin Rooman valtakuntaan.
Palmyran armeija oli järjestetty Rooman ja Persian armeijoiden mukaan. Se oli myös kokenut, sillä se oli kunnostautunut jo Odaenathuksen aikana Persiaa vastaan. Palmyralaisten päävoima oli raskaasti panssaroitu katafraktiratsuväki (cataphractarii tai clibinarii). Tämän lisäksi armeijaan kuului myös kevyesti aseistettuja jousimiehiä, ja runsaasti entisiä Rooman armeijan yksiköitä.
Alandica
Alandica on Maarianhaminan Itäsatamassa sijaitseva kulttuuri- ja kongressitalo. Vuonna 2009 avatun talon omistaa Ahvenanmaan maakuntahallitus, ja sen toimintaa ylläpitää vieressä sijaitseva, Wiklöf Holding -konserniin kuuluva Ahvenanmaan suurin hotelli Arkipelag.
Alandican on suunnitellut tanskalainen arkkitehtitoimisto Kjær & Richter. Talo on rakennettu betonista maastoa myötäillen loivalle rantapenkereelle. Kongressirakennus koostuu kolmesta saarekkeesta. Rakennuksen keskellä sijaitsevat merelle avautuvat lämpiöt, jotka toimivat myös näyttelytiloina. 600-paikkainen suuri sali sijaitsee pohjoisessa saarekkeessa, ja eteläinen saareke koostuu 200-paikkaisesta, muunneltavasta auditoriosta ja seitsemästä pienemmästä kokoushuoneesta.
Vuonna 2011 talossa vieraili lähes 42 000 kävijää. Heistä noin 22 300 kävi kulttuuritilaisuuksissa ja vajaat 20 000 oli kokousvieraita, kuten yhtiökokousten, pokeriturnausten ja messujen kävijöitä.
Alandicassa ovat konsertoineet muiden muassa Glenn Miller Orchestra, Carola Häggkvist ja itävaltalainen Schönbrunner Schlossorchester. Alandicassa näytetään myös elokuvia. Kesällä 2014 Alandicassa kantaesitettiin Katarina Gäddnäsn kirjoittama ja Karólína Eiríksdóttirin säveltämä ooppera Magnus-Maria, jonka ohjasi Suzanne Osten ja kapellimestarina toimi Anna-Maria Helsing. Talossa toimii Teater Alandica, jonka piirissä toimii myös lasten ja nuorten teatterikoulu.
Joulukuussa 2009 paljastettiin Alandican pääoven eteen sijoitettu Satu Kiljusen alumiiniveistos Swing.
Mesopotamialainen vaikutus Raamatussa
pienois|pysty|[[Akkadin kieli|Akkadinkielinen savitaulu, johon on kaiverrettu Gilgamesš-eepoksen tulvakertomus.]] Mesopotamian muinaisusko vaikutti vahvasti Raamatun syntyyn ja erityisesti ensimmäisen Mooseksen kirjan 11 ensimmäisessä luvussa kerrottuihin alkuperämyytteihin. Muinaisen Lähi-idän uskonnot kehittyivät vuorovaikutuksessa ja hyödynsivät laajalle levinneitä yhteisiä sankarihahmoja ja tarina-aihelmia. Samalla uusia uskontoja syntyi toisten pohjalta.
Alandica
Hankkeen historiaa
Jo 1970-luvulla alkoi Ahvenanmaalla keskustelu oman kulttuuritalon ja kongressikeskuksen rakentamiseksi, koska Ahvenanmaan itsehallintotalon tilat olivat vain satunnaisesti ulkopuolisten käytettävinä. 1990-luvulla järjestettiin arkkitehtikilpailu, ja vuonna 2007 taloa päästiin lopulta rakentamaan voittaneen tanskalaisehdotuksen perusteella.
Mesopotamialainen vaikutus Raamatussa
Sumerilaisen ja babylonialaisen kirjallisuuden vaikutus on suurta erityisesti Raamatun ensimmäisissä kertomuksissa. Tunnetuin paralleeli on vedenpaisumus: 1. Mooseksen kirjan kertomus Nooasta on jopa monissa yksityiskohdissa yhteneväinen Gilgameš-eepoksessa kuvatun tulvan kanssa. Muita samankaltaisia piirteitä ovat esimerkiksi maailman luominen alkukaaoksesta, kertomus jumalten paratiisista vailla sairautta tai kuolemaa sekä paimenen ja maanviljelijän välinen kiista, joka päättyy paimenen voittoon. Lisäksi Raamatussa mainittu Baabelin torni lienee viittaus Babylonin kaupungin korkeisiin temppelipyramideihin eli zikkurateihin. Babylonialaiset piirteet Tooran 11 ensimmäisessä luvussa ovat niin voimakkaita, että kyse on todennäköisesti suorasta vaikutuksesta. Vaikutteita omaksuttiin erityisesti pakkosiirtolaisuuden aikana 597 eaa. – 539 eaa.
Joitakin ehdotettuja paralleeleja ei nykyään pidetä uskottavina. Muinaiset juutalaiset ja kristilliset kirjailijat eivät myöskään kopioineet mesopotamialaista mytologiaa sellaisenaan, vaan hyödynsivät sen teemoja uusilla ja omaperäisillä tavoilla. Joissain tapauksissa kyse saattoi suoran vaikutuksen sijaan olla pikemminkin yhteisen kansanperinteen ja maailmankuvan hyödyntämisestä.
Lähi-idän yhteinen kulttuuriperintö
Muinaisen Lähi-idän uskonnot kehittyivät vuorovaikutuksessa ja lainasivat vaikutteita toisiltaan. Uusia uskontoja syntyikin toisten pohjalta. Myöhään syntynyt islam on tunnettu esimerkki monien vaikutteiden pohjalta syntyneestä uskonnosta. Myytit vastasivat erilaisiin ihmisiä askarruttaviin kysymyksiin, kuten ihmisyyden luonteeseen, maailman syntyyn ja yliluonnollisten olentojen ominaisuuksiin. Juutalaiset kirjailijat eivät kuitenkaan kopioineet muiden uskontojen kertomuksia sellaisinaan, vaan hyödynsivät tunnettuja aihelmia uusilla ja omaperäisillä tavoilla.
Muinaisen Mesopotamian kirjallisuudesta on löydetty monia yhtäläisyyksiä Raamattuun, etenkin juutalaiseen Tanakhiin eli kristilliseen Vanhaan testamenttiin. Yksittäisten tapahtumien ja hahmojen ohella muinaisen Lähi-idän kulttuuriperintö näkyy ensimmäisen Mooseksen kirjan taustalla vaikuttavissa peruskäsityksissä maailman, ihmisen ja yhteiskunnan luonteesta. Vanhan testamentin syntyaikoina varsinkin Uus-Babylonian vaikutus juutalaisuuteen oli voimakasta. Kristillinen kolminaisuusoppi taas lienee peräisin Assyriasta. Juutalaisuus ja kristinusko ottivat vaikutteita myös Mesopotamian ulkopuolisista perinteistä, kuten muinaisesta Egyptistä. Hyvän ja pahan voimakas kaksijakoisuus lienee peräisin zarathustralaisuudesta.
Muinaisajan alkuperämyytit
Suositun mutta kiistanalaisen hypoteesin mukaan Tooran lähteenä olisi ollut neljä erillistä kirjaa: Jahvisti, Elohisti, Pappiskirja ja Deuteronomium. Mikäli hypoteesi hyväksytään todeksi, babylonialainen vaikutus on todennäköisesti peräisin Jahvistilta. Huomionarvoista on, että koko Tooran aineisto ei syntynyt mesopotamialaisesta vaikutuksesta, vaan teoksessa on suuret määrät pakkosiirtolaisuutta vanhempaa perimätietoa. Juutalaisuus ja Mesopotamian muinaisuskonto eroavat myös toisistaan monessa suhteessa. Selkeimmät erot ovat juutalaisuuden jyrkkä yksijumalaisuus sekä kielto tehdä Jumalasta kuvaa.
Tutkimuksen historiaa
pienois|[[Leonard Woolley esittelee kaivauksissa löytynyttä sumerilaista lyyraa. Kuva vuodelta 1922.]] Kirjoitustaito keksittiin muinaisessa Sumerissa nykyisen Irakin eteläosissa. Vuoteen 2000 eaa. mennessä sumerinkielellä oli kehittynyt rikas kaunokirjallinen perinne. Myöhemmin sen perintöä pitivät yllä Assyrian ja Babylonian valtakunnat. Muinaisen Kaksoisvirranmaan kielet kuolivat ajanlaskun ensimmäisiin vuosisatoihin mennessä, ja niitä opittiin lukemaan uudestaan vasta 1800-luvulla.
Mesopotamialaisia kirjoituksia alettiin johdonmukaisesti etsiä 1800-luvun lopulla. Raamattu oli tuolloin jo alkanut menettää arvovaltaansa, ja tieteen edistyessä sen kertomusten paikkansapitävyys kyseenalaistettiin. Kristillisen kulttuuripiirin alueella Raamatun uskottiin olevan maailman vanhin kirja, ja Mesopotamiassa tehtyjen kaivausten tavoitteena oli todistaa tämä oletus. Käytännössä kävi kuitenkin päinvastoin, ja mesopotamialaisen kirjallisuuden historia osoittautui huomattavasti oletettua vanhemmaksi ja rikkaammaksi. Vanhatestamentillisen ja babylonialaisen maailmankuvan samankaltaisuus huomattiin pian tämän jälkeen.
Eniten vaikutusta oli mesopotamialaisella kertomuksella vedenpaisumuksesta. Se löytyi Nibrusta jo 1893, mutta lojui Pennsylvanian yliopiston arkistoissa vuoteen 1912, jolloin saksalainen Arno Poebel käänsi sen. Tulvakertomus oli hyvin samankaltainen kuin Raamatun kertomus. Uskonnollisissa piireissä tämä tulkittiin todisteeksi tulvan historiallisuudesta, kun taas tiedepiireissä arvioitiin, että Raamattu oli saanut vaikutteita vanhemmasta kirjallisuudesta. Vuosina 1928–1929 Leonard Woolley osoitti, että Eufrat ja Tigris olivat tulvineet muinaisina aikoina useasti, ja tämä oli todennäköinen tulvakertomuksen esikuva.
Myös muusta Mesopotamian kirjallisuudesta löytyi teemoja, juonikuvioita ja symboleja, jotka olivat samoja kuin Raamatussa ja edelsivät niitä jopa vuosituhansilla. Tämä pakotti arvioimaan uudelleen Raamatun tekstuaalista historiaa ja sen historiakuvausten todenperäisyyttä.
Luominen
Enūma Eliš oli babylonialainen luomiskertomus, jonka määränä oli perustella Babylonin pääjumalan Mardukin valta muiden jumalten yli. Raamatun luomiskertomus sisältää Enuma Elišistä lainattuja tyylikeinoja ja teemoja. Ensimmäisen Mooseksen kirjan ohella myös Jobin kirjassa kuvaillaan muinaisen Lähi-idän kaikkeuskäsitystä. Sekin sisältää yhtäläisyyksiä Mesopotamian uskonnon maailmankuvaan.
Kumpikin luomiskertomus alkaa maininnalla tapahtumien muinaisuudesta. Raamatussa Jumala muokkaa sekasortoisesta ”syvyydestä” järjestyneen maailman. Samaan tapaan Marduk tuhoaa pahan kaaosta edustavan merihirviön Tiamatin. Kummassakin kertomuksessa päähenkilönä toimiva jumala erottaa toisistaan vedet, jotka asetetaan syvyyksiin maan alle sekä korkealle taivaanvahvuuden yläpuolelle. Vesien välissä on elinkelpoinen litteä maa, ja pilarien kannattelemaan taivaankanteen kiinnitetään planeetat ja tähdet. Sekä Raamattu että Enuma Eliš kuvaavat taivaankappaleiden syntyä ja niiden merkitystä ajanlaskulle.
Raamatussa Jumala luo maailman puheellaan. Tämä muistuttaa egyptiläistä kertomusta, jossa Ptah luo ”kielensä” voimalla.
Paratiisi
Vanha sumerilainen myytti Enki ja Ninhursag̃ mainitaan usein Raamatussa kuvatun paratiisin esikuvana. Kertomuksen alussa jumala Enki ja jumalatar Ninhursag̃ asuvat Dilmunin ihanassa puutarhassa. Myöhemmin Ninhursag̃ lähtee toimittamaan asioita ja jättää Enkin yksin paratiisiin. Enki on vaimolleen uskoton ja syö lisäksi hänen kallisarvoiset hedelmänsä, mistä raivostuneena Ninhursag̃ kiroaa Enkin. Myöhemmin Ninhursag̃ leppyy ja synnyttää kahdeksan hyväntahtoista jumalaa, jotka parantavat Enkin.
Eräs Ninhursag̃in lapsista on Ninti, ”Kylkiluun valtiatar”. Nintin nimi on sanaleikki: sumerin sana ti tarkoittaa sekä ”kylkiluuta” että ”tehdä eläväksi”. Raamattu säilyttää tämän assosiaation, vaikka sanaleikki ei toimi hepreaksi: Eeva muovataan Aadamin kylkiluusta, ja hänen nimensä tarkoittaa ”elämän antajaa”. Yhtäläisyyksiä on myös siinä, että Enkin ja Ningursag̃in onnellinen elämä päättyy, kun Ninhursag̃ poistuu elämän puun luota. Raamatullisen paratiisin käärme puolestaan muistuttaa Enuma Elišin vesijumala Abzua, jonka Marduk lyö.
Sekä raamatullinen Eeden että mesopotamialaisten Dilmun ovat paratiiseja, joissa sairaus ja kuolema ovat tuntemattomia. Molemmista tulee sittemmin kuolemattomuudella siunattujen asuinsija. Tarinat eroavat kuitenkin toisistaan siinä, että Dilmun on keskenään kilpailevien voimien näyttämö, kun taas Eeden-kertomus keskittyy tarinan moraaliseen opetukseen.
Ihmiset
pienois|pysty|Eräs [[Luettelo sumerin kuninkaista|sumerin kuningasluettelon kopioista.]] Mesopotamialaisen perimätiedon mukaan jumalat loivat ihmiset sijaishallitsijoikseen. Vastaavasti Raamatussa todetaan Jumalan luoneen ihmisen omaksi kuvakseen ja luontoa hallitsemaan. Sekä Raamatussa että Atrahasis-eepoksessa ensimmäinen ihminen muovataan maan tomusta.
Sumerin kuningasluettelo mainitsee useita kulttuuriheeroksia. Samoin tekee raamatullinen Kainin sukuluettelo. Kuningasluettelossa mainitaan myös suuri tulva. Tulvaa edeltäneet ihmiset elivät hyvin vanhoiksi, mutta tulvan jälkeen tulleiden sukupolvien elinikä oli samaa suuruusluokkaa nykyihmisten kanssa. Samankaltainen ajatus esiintyy Raamatussa.
Suuri tulva
Vedenpaisumusmyytit olivat muinaisessa Lähi-idässä hyvin yleisiä. Mesopotamiasta tulvakertomuksia tunnetaan kolme: sumerilainen luomis- ja tulvakertomus (niin kutsuttu ”Eridu-Genesis”), varhaisbabylonialainen ja assyrialainen Atrahasis sekä Gilgameš-eepokseen kuuluva takauma, jossa kuvaillaan tulvaa.
Mesopotamialaisessa tulvakertomuksessa jumalat luovat ihmisen savesta ja määräävät heidät huolehtimaan maailmasta ja palvelemaan jumalia. Myöhemmin jumalat päättävät kuitenkin tuhota ihmiset. Viisas jumala Enki pitää tätä huonona ajatuksena ja paljastaa suunnitelman oikeudenmukaisena ja tottelevaisena miehenä tunnetulle Ziusudralle. Enkin käskystä Ziusudra rakentaa valtavan laivan, jonka avulla elämä selviytyy tulvasta. Palkkioksi jumalat myöntävät hänelle kuolemattomuuden. Myöhemmissä versioissa päähenkilön nimi on Atrahasis tai Utnapištim.
Raamatun ja mesopotamialaisen tulvakertomuksen yhtäläisyyksiä ovat esimerkiksi arkin rakentaminen ja varustaminen, arkin kelluminen nousevassa vedessä, kyyhkyn ja variksen vapauttaminen sekä ihmiskunnan selviytyminen yhden sankarin ja hänen perheensä ansiosta. Merkittävin poikkeus on, että Raamatussa Jumala tuhoaa ihmiset heidän syntiensä tähden, mutta mesopotamialaisessa kertomuksessa jumalat kyllästyvät ihmisten metelöintiin.
Paimen ja maanviljelijä
Raamatussa maanviljelijä Kain ja paimen Aabel kilvoittelevat Jumalan suosiosta. Jumala pitää enemmän Aabelin antamista uhreista, jolloin Kain murhaa veljensä. Asetelma toistuu sumerilaisessa kirjallisuudessa, jossa maanviljelijä ja paimen kilpailevat jumalan suosiosta. Raamatusta poiketen sumerilaisissa tarinoissa haastajana on kuitenkin paimen. Yhteistä on kateudesta seuraava konflikti ja jumalan lopullisen suosion kohdistuminen paimeneen.
Sumerilaisessa Inanna suosii maanviljelijää -kertomuksessa paimenjumala Dumuzi ja maanviljelijäjumala Enkimdu kilvoittelevat jumalatar Inannan rakkaudesta ja tarjoavat hänelle erilaisia lahjoja. Inannan veli Utu kehottaa valitsemaan Dumuzin, mutta Inanna pitää enemmän Enkimdusta. Dumuzi suuttuu ja korostaa omien lahjojensa paremmuutta. Enkimdu ei halua riidellä, ja katkelmallisena säilyneen tarinan lopussa Dumuzi ilmeisesti voittaa.
Selkeämpi rinnakkaisuus Kainin ja Aabelin tarinaan löytyy niin ikään sumerilaisesta tarinasta Emeš ja Enten. Tuulenjumala Enlil haluaa tuoda maailmaan onnea ja runsautta ja luo tätä tarkoitusta varten Emeš ja Enten -nimiset veljekset. Ensimmäisenä mainittu on maanviljelijä, jälkimmäisenä mainittu karjanhoitaja. Emeš saa itselleen kunnianimen ”jumalten viljelijä”, mikä tekee Entenin kateelliseksi. Veljesten välille syntyy väkivaltainen riita Enlilin suosiosta. Raamatullisesta tarinasta poiketen sumerilainen kertomus ei kuitenkaan pääty murhaan, vaan Emeš tunnustaa Entenin paremmuuden ja veljeksistä tulee jälleen ystävät.
Baabelin torni
pienois|Moderni piirros siitä, miltä [[Etemenanki mahdollisesti näytti.]] Ensimmäisen Mooseksen kirjan kertomuksessa Babylonin asukkaat yrittävät rakentaa taivaaseen asti ulottuvan tornin, minkä Jumala estää sekoittamalla rakentajien kielen. Tarina ei suoraan perustu mesopotamialaiseen mytologiaan. Sen sijaan taustalla ovat zikkuratit – korkeat porrastetut tornit, joiden huipulla suoritettiin uskonnollisia seremonioita. Erään arvion mukaan Baabelin tornin esikuvana olisi ollut Babylonin kaupungin päätemppeli Etemenanki (”maan ja taivaan perustusten temppeli”), joka oli lähes sata metriä korkea savitiilestä rakennettu pyramidi. Baabelin tornin nimi on mahdollisesti peräisin kaupungin pohjoisosassa sijainneesta temppelistä, jonka nimi oli Bab-ilu eli ”Jumalan portti”. Tästä sai alkunsa hepreankielinen sanaleikki: Bavel eli Baabel, vrt. balal, ”sekoittaa”.
Samuel Noah Kramerin mukaan Babylonin tornin kertomus olisi riippuvainen sumerilaisesta Enmerkar ja Arattan herra -eepoksesta. Siinä kuvaillaan aikaa, jona kaikki ihmiset puhuivat samaa kieltä. Viisauden jumala Enki ”muuttaa puheen heidän suussaan” tuoden ”erilaisuuden puheeseen, joka siihen saakka oli ollut yhtä”. Enkin motivaatio jää epäselväksi, mutta Kramer arvioi, että taustalla oli hänen kateutensa Enliliä ja tämän yleismaailmallista valtaa kohtaan. Kramerin mukaan sekä Enmerkar-eepoksen että Raamatun kielensekaanuksen perussyynä oli kamppailu: Enmerkarissa jumalten välillä, Raamatussa jumalan ja ihmisen välillä. Tätä tulkintaa on kuitenkin kritisoitu, sillä myöhäisimmät kopiot sumerilaisesta kertomuksesta on tehty 1000-luvun eaa. ensimmäisellä puoliskolla. Babylonin vankeuden aikaan eläneet ihmiset eivät siksi välttämättä edes tunteneet Enmerkar-eepoksen tapahtumia. Eepoksen ja Raamatun tapahtumat eroavat lisäksi sikäli, että sumerilaisessa kertomuksessa kieliä syntyy uusia, kun taas Raamatussa Jumala ”sekoittaa” ihmisten puheen niin, että nämä eivät enää ymmärrä toisiaan. Enmerkar-eepos on niin epämääräinen, että tapahtumat ja niiden asianyhteys jäävät tulkinnanvaraisiksi. Myös Raamatun kertomuksen ydinsanomasta on esitetty monenlaisia näkemyksiä. Perinteisesti Baabelin torni on tulkittu kuvaukseksi ylpeydestä ja rangaistuksesta, ja näin teki myös Kramer. Tuoreempi raamatuntutkimus ei kuitenkaan ole asiasta yksimielinen.
Syntiinlankeemus
Mesopotamialaisen mytologian Adapa on hyvä ja viisas kalastaja, joka myrskyisenä päivänä kiroaa etelätuulen. Taivaanjumala Anu vihastuu tästä ja kutsuu Adapan taivaaseen perustelemaan tekonsa. Ovela jumala Enki antaa Adapalle ohjeita, joiden avulla tämä voi tehdä hyvän vaikutuksen Anuun. Anu tarjoaa Adapalle kuolemattomaksi tekevää ruokaa, mutta Enkin ohjeiden mukaisesti tämä kieltäytyy tarjoiluista. Tarinan lopussa Anu lähettää Adapan takaisin maan päälle mukanaan erilaisia siunauksia.
Tarinalla on joitakin samankaltaisuuksia Raamatun Aadamiin. Hahmojen nimet ovat verrattain samanlaiset, ja molemmat kuvataan eräänlaisiksi ihmisen arkkityypeiksi. Molemmat kutsutaan jumalan eteen tekemään selkoa rikoksistaan, ja kumpaakin koetellaan ruuan avulla. Aadam syö hedelmästä ja muuttuu kuolevaiseksi; Adapa puolestaan kieltäytyy ja menettää mahdollisuuden kuolemattomuuteen. Adapan ratkaisun merkitys ei tarkkaan käy myytistä ilmi. Mahdollisesti Enki huijasi häntä pidättääkseen kuolemattomuuden jumalilla. Toisen tulkinnan mukaan Adapa menetteli oikein, ja jumalten ruuan syöminen olisi tappanut tavallisen ihmisen. Kolmannen tulkinnan mukaan Enki yksinkertaisesti erehtyi.
Aadamista poiketen Adapa ei tee tietoista päätöstä vaan toimii saamiensa ohjeiden mukaan. Toisin kuin Aadam, Adapa ei ole syntyjään kuolematon. Adapa ei myöskään lankea syntiin, vaan jumalat ovat hänen toimintaansa tyytyväisiä. Todennäköisesti Aadam ja Adapa eivät suoraan ole muunnelmia samasta kertomuksesta, vaan molemmissa tarinoissa hyödynnetään ja tulkitaan samankaltaisia, muinaisessa Lähi-idässä laajalle levinneitä arkkityyppisiä sankarihahmoja ja tarina-aihelmia.
Kriittisiä näkemyksiä
Jotkut tutkijat ovat arvostelleet Mesopotamian kirjallisuuden tulkitsemista Raamatun valossa. Tällöin kristillisessä kulttuurissa kasvaneet tutkijat heijastavat muinaisiin teksteihin itselleen tuttuja elementtejä, joita aikalaiskonteksti ei tue.
Pajula (Halikko)
Pajula (myös Paijula) on kylä Salossa. Se kuului ennen Halikon kuntaan ja kylän useat hajanaiset kyläalueet sijaitsevat pitkin entisen kunnan itärajaa.
Nykyisin Pajula muodostaa oman kaupunginosansa Salossa ja kylä on omakotitaloaluetta. Kylässä toimii Pajulan alakoulu.
Pajula on kuulunut ns. suomalaiseen vero-oikeuteen, mikä tarkoittaa että kylä on perustettu varhaiskeskiajalla. Pajula kasvoi 1900-luvun alussa Saloon kiinni esikauppala-alueeksi, ja vuoden 1932 kuntaliitoksessa kauppalaa ympäröineet alueet, Pajula mukaan lukien, liitettiin Saloon. Halikon puolelle jäi vielä syrjäinen Sampaan Paijula, jossa sijaitsi muutama maatila. Sampaan kulkuyhteydet parantuivat, kun vuonna 1937 valmistui Salaisten tie, mutta edelleen alue on maatalousvaltaista haja-asutusaluetta.
Karsikkopuu (runokokoelma)
Karsikkopuu on Ville Hytösen vuonna 2011 ilmestynyt neljäs runokokoelma.
Ihmisoikeudet Yhdysvalloissa
Ihmisoikeudet Yhdysvalloissa ovat kansainvälisten sopimusten ja Yhdysvaltojen perustuslain määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet, jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta.
Eteläafrikankirvinen
Eteläafrikankirvinen (Anthus pseudosimilis) on eteläisessä Afrikassa esiintyvä, kirvisten sukuun kuuluva varpuslintu. Sen esiintymisalue tunnetaan huonosti. Eniten havaintoja on Etelä-Afrikasta Kimberleyn alueelta, mutta myös muualta maan pohjoisosista sekä Botswanan väliseltä rajaseudulta ja Namibiasta. Richard Liversidge ja Gary Voelker kuvailivat lajin holotyypin Kimberleystä vuonna 2002.
Ihmisoikeudet Yhdysvalloissa
Henkilökohtaiset vapausoikeudet
Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.
Ulkoministeriö voi kieltää passin saamisen henkilöiltä, jotka ovat ehdonalaisessa vankeudessa tietyistä rikoksista, kuten huumeiden salakuljetuksesta tai seksiturismista, tai osallisina lasten huoltajuuskiistoissa.
Matkustaminen Kuubaan on ollut vuosikymmenten ajan laitonta osana kauppasaartoa. Vuondesta 2014 matkustusrajoituksia on lievennetty asteittain, ja vuonna 2016 matkustusluvan saattoi saada 12 erikoistapauksessa, ei kuitenkaan pelkkää turismimatkaa varten.
Kuolemanrangaistus
Kuolemanrangaistus on vuonna 2016 käytössä 31 Yhdysvaltojen osavaltiossa.
Vankilaolot
Vankien määrä ja osuus Yhdysvalloissa kuuluu maailman suurimpiin, yli 700 vankia sataatuhatta asukasta kohti (Valko-Venäjällä 314, Suomessa 55). Erityisesti on arvosteltu eristyksiin tuomittujen vankien suurta määrää. Sitä on vaikea arvioida, koska eri osavaltioissa käytännöt ja nimitykset poikkeavat toisistaan, mutta karkean arvion mukaan eristettyinä on joka hetki 80 00–100 000 vankia. Amnestyn mukaan näin laajamittaista ja pitkäaikaista vankien eristämistä ei juuri tapahdu muualla maailmassa.
Poliittiset oikeudet ja vapaudet
Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.
Yhdysvaltain perustuslain ensimmäinen lisäys määrittelee sananvapauden olevan valtiovallan suojeluksessa. Se määrittelee sananvapauden oikeudeksi esittää informaatiota, ideoita ja mielipiteitä vapaasti ilman virkavallan sisällöllisiä rajoitteita.
Yhdysvaltalaisen Freedom House-järjestön mukaan lehdistö ei kohtaa viranomaisten sensuuria, ja itsesensuuri on harvinaista. Vuoden 2001 terroristi-iskuista alkaen lehdistön on kuitenkin ollut vaikeaa saada tietoa terrorismin vastaisesta toiminnasta. Pariisissa päämajaansa pitävän Toimittajat ilman rajoja -järjestön julkaiseman lehdistön vapautta mittaavan indeksin mukaan Yhdysvallat oli vuonna 2016 sijalla 41. maailman 180 valtion joukossa.
Tasa-arvo-oikeudet
Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.
Rodullinen yhdenvertaisuus on ollut tärkeä kysymys Yhdysvalloissa valtion perustamisen ajoista alkaen. YK:n vuonna 1965 hyväksymää Kaikkinaisen rotusyrjinnän poistamista koskevaa kansainvälistä yleissopimusta valvova YK:n rotusyrjintäkomitea (CERD) arvioi vuonna 2014, ettei Yhdysvallat toteuta sopimuksen velvoitteita. Tämä on yksi vain kolmesta yleissopimuksesta, jotka Yhdysvallat on ratifioinut.
Taloudelliset, sosiaaliset ja sivistykselliset oikeudet
Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.
Gingham
pienoiskuva|Gingham-ruutukuvio. pienoiskuva|Punaruudullinen gingham yhdistetään usein keittiöön ja ruokailuun. Gingham tai ginggang on palttinasidoksista puuvillakangasta, joka on kudottu valkoisella ja värillisellä langalla erilaisiksi ruutu- ja raitakuvioiksi. Tyypillinen gingham-kuvio on arkikäyttöön tarkoitetuissa pöytäliinoissa suosittu keittiöruutu eli vichy-ruutu. Ohuempia gingham-kankaita käytetään muun muassa miesten kauluspaitoihin, paksumpia naisten leninkeihin, keittiötekstiileihin ja esiliinoihin. Kuosit vaihtelevat yksinkertaisesta vichy-ruudusta skottiruutuja muistuttaviin monimutkaisempiin ruutukuvioihin.
Ihmisoikeudet Yhdysvalloissa
Historia
Yhdysvaltain itsenäisyysjulistuksen mukaan kaikki ihmiset on luotu tasa-arvoisiksi. Ihmisten tasa-arvo ulottui alun perin kuitenkin vain miespuolisiin valkoisiin maanomistajiin ja kaupunkien liikemiehiin. Orjuus oli laillista osassa Yhdysvaltojen osavalloista vuoteen 1865 asti.
Ensio Kauppila
Sulo Ensio Kauppila (17. lokakuuta 1930 Viipuri – 17. tammikuuta 2014 Tampere) oli suomalainen valokuvaaja.
Ihmisoikeudet Yhdysvalloissa
Terrorismin vastainen sota
George W. Bushin määräyksestä Yhdysvallat sallii terrorismista epäillyn pidätysoikeuden rajoittamattomaksi ajaksi ilman oikeudenkäyntiä.
Ensio Kauppila
Kauppila toimi 1940-luvulla Aamulehdessä kemigrafikuvaajaoppilaana. Aamulehden lehtivalokuvaajana hän toimi pari vuotta 1950-luvun alussa ja jatkoi työtä valokuvausliikkeessä, kunnes ryhtyi perusti 1957 oman yrityksen. Aluksi työ oli pääasiassa freelancer-lehtikuvausta, mutta muuttui vuosien mittaan teollisuus- ja mainoskuvaukseksi.
Ihmisoikeudet Yhdysvalloissa
Guantanamo Bay
Guantanamo Bayn vankileiri Kuubassa perustettiin Afganistanin sodan alussa vaarallisille sotilaille. Siitä vastaa merijalkaväki. Leiri on eristetty ja myös Punaisen Ristin toimintaa on rajoitettu. Vankien määrä on vaihdellut 400–700. Osa vangeista on ollut pidätettynä kuusi vuotta ilman syytettä ja oikeudenkäyntiä. Oikeustuomioistuimen mukaan vankien kohtelu rikkoo Geneven sopimusta. Geneven sopimus on Yhdysvaltojen perustuslain mukaan kansainvälinen sopimuksena korkein laki maassa. Abu Ghraibin vankilan ja Guantanamo Bayn vangeista suurin osa on pidätetty sattumanvaraisesti. Vain viisi prosenttia on Yhdysvaltain asevoimien pidättämiä. Suurin osa vangeista on Pakistanin armeijan ja pohjoisafganistanilaisten liittolaisten luovuttamia. Miehittäjät maksoivat vangeista hyvin. Vankien luovutus oli tuottavaa liiketoimintaa.
Ensio Kauppila
Kauppilan kuvia on ollut näyttelyissä ja valokuvauslehdissä, hän on saanut valokuvillaan myös palkintoja. Hän oli myös mukana 1960 FIAP:n kansainvälisen taidekuvauksen liiton järjestämässä kilpailussa Suomen joukkueessa, joka voitti maailmanmestaruuden.
Gingham
Englanninkielinen nimi gingham tulee ehkä malaijinkielisestä adjektiivista genggang, joka tarkoittaa raidallista. Gingham-kankaat olivatkin aluksi useimmiten raidallisia, mutta kankaankudonnan teollistuessa 1800-luvun Englannissa kankaista alettiin tehdä yhä useammin ruudullisia.
Ihmisoikeudet Yhdysvalloissa
Salakuuntelu
The New York Times paljasti vuonna 2006, että Yhdysvaltojen hallitus salakuunteli luvattomasti yhdysvaltalaisia laajasti ainakin 3 vuoden ajan ilman tuomioistuimen lupaa. Useat isot teleyhtiöt osallistuivat viranomaisten kanssa puhelimien, faxien ja sähköpostiyhteyksien vakoiluun. Hallituksen lakimiehen mukaan salakuuntelu kuuluu presidentin sodanaikaisiin valtuuksiin. Perustuslain mukaan vain kongressi voi julistaa sotatilan, mitä se ei ole tehnyt 2000-luvulla. Kongressi kumosi Bushin aloitteet salakuunteluun vuosina 2006 ja 2007.
Ensio Kauppila
Brittiläinen The Royal Photographic Society on myöntänyt Kauppilalle 1959 ARPS-arvon ja myöhemmin FRPS-arvon (Fellow jäsen), joka on seuran korkein valokuvauksellisista ansioista myöntämä arvo. Kauppilan arkisto on Tampereella Vapriikin kokoelmissa.
Réthymnon linnoitus
Réthymnon linnoitus eli Fortétza ( < ) on linnoitus Réthymnon kaupungissa Kreetan saarella Kreikassa. Se sijaitsee kukkulalla meren rannalla Réthymnon vanhankaupungin vieressä. Se on yksi Kreetan suurikokoisimpia venetsialaisaikaisia linnoituksia ja nykyisin kaupungin tärkeimpiä maamerkkejä.
Historia
Linnoituskukkula on saattanut muinoin olla saari. Antiikin aikana kukkulan uskotaan toimineen Rhithymnan kaupungin akropoliina. Kukkulalla oli linnoitettu asumus myös saaren toisella bysanttilaisella kaudella 900–1200-luvuilla. Se tunnettiin myöhemmin nimellä Palaiókastro (”Vanha linna”) ja italialaisittain Castrum Rethemi, Castel Vecchio ja Antico Castello.
pienoiskuva|vasen|Linnoituksen muureja. Vanha linnoitus säilyi käytössä saaren venetsialaisvallan alussa. Nykyinen Réthymnon linnoitus rakennettiin kukkulalle sen jälkeen, kun merirosvo Ulutz Ali oli tuhonnut huonosti linnoitetun kaupungin vuonna 1571. Rakentaminen alkoi vuonna 1573 ja se valmistui vuonna 1580. Linnoitus, samoin kuin koko kaupunki, toimivat venetsialaisille tukiasemana Canean (Chaniá) ja Candian (Iraklion) välillä purjehdittaessa. Linnoitus ei koostaan huolimatta vaikuta koskaan olleen erityisen vahva, ja sopi ennemmin Venetsian alueelliseksi tukikohdaksi kuin kestämään pitkäkestoista piiritystä. Tästä kertoo sekin, että turkkilaisten piirittäessä sitä vuonna 1646 se kukistui vain 23 päivässä, siinä missä Iraklion kesti piiritystä 21 vuotta.
pienoiskuva|vasen|Linnoituksen sisäosia ja [[Sulttaani Ibrahimin moskeija.]] Linnoitus oli käytössä edelleen osmanivallan aikana, ja toimi turkkilaisen hallinnon keskuksena. Tuona aikana rakennusten lukumäärä alueella kasvoi, ja 1800-luvun alussa se oli kauttaaltaan rakennettu ja asuttu. 1800-luvun kuluessa asukkaat muuttivat kuitenkin vähitellen muualle.
Rakennus
Linnoitus on suurikokoinen ja se on ollut tarkoitettu pitämään sisällään kokonainen kaupunki. Se oli rakennettu bastionijärjestelmän mukaisesti. Linnoituksen muurit, joiden yhteispituus on metriä, ovat säilyneet hyvin, mutta suurin osa sen sisäpuolella olleista rakennuksista on tuhoutunut. Linnoituksen eteläsivulla on kolme suurta bastionia ja itäsivulla yksi. Ne tunnetaan nimillä Pyhä Nikolaos (Ágios Nikólaos), Pyhä Paavali (Ágios Pávlos), Pyhä Elias (Ágios Ilías) ja Pyhä Luukas (Ágios Loukás). Pohjois- ja länsisivulla eli meren puolella on kolme muunmuotoista linnoitusuloketta, Pyhä Henki (Ágio Pnévma), Pyhä Justina (Agía Ioustína) ja Pyhä Sozon (Ágios Sózon).
pienoiskuva|Linnoituksen pohjakaava. Linnoituksen pääportti on itäsivulla. Toinen portti on länsisivulla ja kolmas pohjoissivulla. Linnoituksen sisällä on suuri aukea alue, jonka keskellä sijaitsee osmaniaikainen Sulttaani Ibrahimin moskeija. Sen paikalla sijaitsi aiemmin venetsialainen Pyhän Nikolaoksen (Ágios Nikólaos) katedraalikirkko vuodelta 1583. Sen eteläpuolella on rakennus, jonka arvellaan kuuluneen piispan palatsiin. Sen eteläpuolella on pieni Pyhän Katariinan (Agía Aikateríni) kirkko. Moskeijan länsipuolella on rakennus, joka on ollut osa kuvernöörin (rector) palatsia (Palazzo Publico). Pääportin vieressä on Theodoros Jouhipaitakilvoittelijan (Ágios Theódoros Trichinás) kirkko.
Muihin rakennusjäänteisiin alueella kuuluu muun muassa neuvosmiesten talon, ammusvarastojen, vesisäiliöiden sekä joidenkin yksityistalojen jäänteitä. Linnoituksen itäpuolella pääportin edessä on viisikulmainen ravelliini, joka suojasi pääporttia. Nykyaikana siinä toimi aiemmin Réthymnon arkeologinen museo.
Luigi Tansillo
Luigi Tansillo (1510 Venosa – 1. joulukuuta 1568 Teano) oli italialainen runoilija.
Aatelissukuinen Tansillo aloitti nuorena kunniavartiossa I continui, joka palveli Espanjan varakuningasta Pedro Álvarez de Toledoa ja hänen poikaansa Don Garcíaa, ja tehtävässä hän matkusteli eri puolilla. Don Garcían kuoltua hän eli vaatimattomissa oloissa, jonkin aikaa capitanona Gaetassa.
Can’t Stop Rockin’
Can’t Stop Rockin’ on ZZ Topin single albumilta Afterburner. Single on levytetty ja julkaistu vuonna 1985. Kappaleen ovat säveltäneet Billy Gibbons, Dusty Hill ja Frank Beard. Kappaleen löytää mm. ZZ Topin kokoelmalevyltä Chrome, Smoke & BBQ.
Can’t Stop Rockin’ -kappale on myös vuoden 1993 elokuvassa Teinimutanttininjakilpikonnat 3.
Suomen judoliitto
Suomen judoliitto ry on vuonna 1958 perustettu judoyhdistys. Suomen judoliitossa oli 2008 noin 12 500 aktiivia jäsentä kaikkiaan 118 judoseurassa. Suomen judoliitto ry on Olympiakomitean jäsen. Suomen judoliitto on Euroopan judoliiton ja kansainvälisen judoliiton jäsen.
Internetin käyttö ikääntyneiden keskuudessa
Ikääntyneiden ihmisten keskuudessa on Internetin tehokäyttäjiä. Heille on tyypillistä muun muassa myönteinen suhtautuminen ikääntymiseen, vähäinen tietokoneisiin liittyvä ahdistus sekä hyvät tietokoneen käyttötaidot ja luottamus omiin taitoihin. Aktiiviset ikääntyneet yhdistävät tietokoneen käytön positiivisiin tuntemuksiin ja voimaannuttaviin oppimiskokemuksiin. On havaittu muun muassa, että ikääntyneet, aloittelevat verkko-opiskelijat kokevat opiskellessaan iloa, helpottuneisuutta ja innostusta, jotka liittyvät nimenomaan tietokoneen mahdollistamaan vuorovaikutukseen ja joustavuuteen.
Motivoivat tekijät ja positiiviset vaikutukset
Tietokoneen ja Internetin käyttämisen motivaatio löytyy iäkkäämmillä käyttäjillä usein harrastuksista (esim. musiikki tai valokuvaus), työnteosta, arkipäiväisistä tiedontarpeista (esim. "googletus") sekä yhteydenpidosta (Skype, MSN ym.). Tämä ei välttämättä vähennä muiden perinteisten medioiden, kuten sanomalehtien tai radion, seuraamista ja käyttöä iäkkäämpien käyttäjien keskuudessa. Internetin ja koneiden käytön opetteleminen ja opettaminen on usein prefiguratiivista: nuoremmat omaksuvat uusia käyttötapoja edeltä, jonka jälkeen he opastavat ja opettavat vanhempiaan. Ikääntyneet internetin käyttäjät ottavatkin usein myös tukea nuoremmista ongelmien ilmetessä.
Kuluttajatutkimuskeskuksen tekemän tutkimuksen mukaan yli 50-vuotiaat tietokoneen käyttäjät kokevat, että asioiden hoitaminen Internetin avulla auttaa säästämään kustannuksissa ja on lisäksi nopeampaa sekä helpompaa. Kaikesta kasvokkain tapahtuvasta asioinnista ei olla valmiita luopumaan, sillä henkilökohtaisten palveluiden arvostus on yhä suuri. Muita Internetin tuomia positiivisia vaikutuksia on käyttäjien maailmankuvan laajentaminen sekä uuden sisällön tuominen elämään.
Taustaa
Internetin välityksellä tarjottavien palveluiden määrä on lisääntynyt ja samalla monet perinteiset palvelutavat menettävät merkitystään. Suomessa on käynnissä kokeiluja, kehityshankkeita ja jo olemassa olevia käytäntöjä, jotka sisällyttävät tietotekniikan ja tietoverkkojen osaamisen soveltamista sekä yksityisten että julkisten palvelujen tarjontaan. Usein tämän kehityksen takana on pyrkimys taloudelliseen tehokkuuteen. Toisaalta myös väestön ikääntyminen aiheuttaa työvoiman vähenemistä ja on jo sinällään merkittävä peruste elektronisten palveluiden lisäämiseksi.
Näiden muutosten seurauksena alueelliset erot perinteisten palveluiden ylläpidossa voivat olla suuria, jolloin ainoastaan sähköisesti saatavilla olevat palvelut helpottavat niitä, joilta palveluiden perinteiset muodot poistuvat käytöstä. Täten sähköisten palveluiden käytöstä onkin tehtävä mahdollista kaikille alueille, yhteiskuntaluokille ja ikäluokille. Tämä tavoite onkin ollut hallituksen ohjelmassa tietoyhteiskuntapalveluiden käytön yleistämiseksi ja parantamiseksi niin elinkeinoelämän, terveydenhuollon, koulutuksen, hallinnon ja kansalaisten arjen osalta jo vuonna 2003.
Myös ikääntyneiden Internetin käyttö on noussut 2000-luvun alusta alkaen runsaasti. Tilastokeskuksen mukaan 39 prosenttia 60-74-vuotiaista henkilöistä oli käyttänyt Internetiä viimeisen kolmen kuukauden aikana vuoden 2007 keväällä, kun saman ikäisten käyttäjien määrä kuusi vuotta aiemmin vuoden 2001 keväällä oli vain 12 prosenttia. Ero nuorempiin ikäluokkiin on kuitenkin yhä sitä luokkaa, että motivointia ja opastusta tietotekniikan pariin tarvitaan, jotta ikääntyneiden määrä alkaisi saavuttaa nuorempien Internetin käyttäjien lukumäärää.
Kriittisesti tietotekniikkaan suhtautuvat iäkkäät
Siinä, missä aktiiviset ikääntyneet internetin käyttäjät ovat positiivisesti tietotekniikkaan suhtautuvia henkilöitä, löytyy myös niitä, joita tietotekniikan käyttö ei syystä tai toisesta kiinnosta tai jotka sitoutuvat jopa täyteen tietokoneettomuuteen. Syitä tällaiseen kriittiseen suhtautumiseen ovat muun muassa:
Tietokoneettomuuteen sitoutumisessa on sosiaalisesta ja kulttuurisesta näkökulmasta katsottuna mielenkiintoista, että lukuisissa tapauksissa kertomukset viittaavat siihen, etteivät "kieltäytyjien" ystävät, tuttavat tai muutkaan lähistön saman ikäiset käytä tietokonetta. Vastaavasti tietokonetta käyttävien ikääntyneiden osalta on osoitettu, että sosiaalisen lähiympäristön tuella on keskeinen merkitys mielenkiinnon heräämisessä, käytön oppimisessa sekä käytön ja osaamisen ylläpidossa.
Silver Surfers' Day
Iso-Britanniassa vietettävä vuosittainen iäkkäiden ihmisten tietotekniikan käyttämistä edistävä kampanja. On arvioitu, että noin 150 000 iäkkäämpää käyttäjää on osallistunut tietotekniikan kokeiluun kampanjan avulla. Vuonna 2011 kampanja juhlisti 10-vuotista taivaltaan laajentamalla tapahtumaa viikon mittaiseksi (16.-20.5.2011). Seuraavan kerran kampanja järjestetään 3.10.2021.
Atherstone
Atherstone on kaupunki Warwickshiren kreivikunnassa Keski-Englannissa. Se sijaitsee lähellä Warwickshiren pohjoiskärkeä, Staffordshiren ja Leicestershiren rajan tuntumassa ja on North Warwickshiren hallinnollinen keskus.
Internetin käyttö ikääntyneiden keskuudessa
Aiheesta muualla
Suomalainen sivusto hopeasurffaajille
Atherstone
Atherstonen historia ulottuu roomalaisajoille saakka. Roomalainen maantie Watling Street, nykyisin A5, kulki kaupungin hanki.
Vuoden 2011 väestönlaskennan mukaan siellä oli lähes asukasta.
Triathlon kesäolympialaisissa 2008
2008 kesäolympialaisten triathlonin kilpailut käytiin 18. (naiset) ja 19. elokuuta (miehet). Kilpailupaikkana toimi Ming Tomb Reservoir lähimaastoineen. Olympiatriathlon käytiin ns. sprinttimatkoilla, jotka ovat neljäsosan alkuperäisen triathlonin pituudesta.
Pietarin isku 2017
Venäjän viranomaiset vahvistivat tapahtuman olleen itsemurhaisku. Iskun tekijäksi epäillään 22-vuotiasta kirgisialaissyntyistä miestä, jolla on aiemmin ollut yhteyksiä radikaaliin islamiin. Hän kuului maan uzbekkivähemmistöön.
Susan Francia
Zsuzsanna "Susan" Francia (s. 8. marraskuuta 1982 Szeged, Unkari) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti viisi maailmanmestaruutta: kahdeksikossa Etonissa 2006, Münchenissä 2007, Poznańissa 2009 ja Bledissä 2011 sekä Erin Cafaron kanssa perämiehettömässä kaksikossa Poznańissa 2009. Hän saavutti MM-hopeaa perämiehettömässä nelosessa vuonna 2014 ja MM-pronssia perämiehettömässä kaksikossa vuonna 2010.
Rita Elmgren
Rita Maria Elmgren-Huldén (27. syyskuuta 1929 Helsinki – 6. heinäkuuta 2003 Loviisa) oli suomalainen laulaja ja näyttelijä. Elmgren toimi Kullervo Linnan yhtyeen laulusolistina. Hän levytti kaikkiaan 57 levynpuolta, joista tunnetuimmat ovat ”Päivän työ”, ”Lemmi mua” ja ”Viidakon rummut”. Hän myös näytteli elokuvissa Kuisma ja Helinä (1951), Rantasalmen sulttaani (1953), Hilja – maitotyttö (1953) ja Rakkaus kahleissa (1955).
Elmgren suoritti teatteriopintoja Suomessa, Tanskassa ja Ruotsissa. Laulutunteja hänelle antoi Ester Rask. 1950-luvun puolivälissä hän esiintyi useasti radiossa, useimmiten yhdessä Leif Wagerin ja Börje Lampeniuksen kanssa.
Mamaran kieli
thumb|200px|Senufokielten levinneisyysalue. Pohjoisimpana mamara. Mamara eli minianka on Malin kaakkoisosassa asuvien miniankojen puhuma gurilainen kieli. Se kuuluu senufokielten ryhmään. Kielen puhujia on arviolta 738 000 (vuonna 2000).
Mamaraa puhutaan Malin Sikasson alueen Koutialan ja Yorosson sekä Ségoun alueen Blan piireissä. Sen lähin sukulainen on senufokieli supyire. Mamara on yksi Malin kansalliskielistä, jota käytetään kouluopetuksen välineenä. Osa puhujista osaa myös bambaraa ja ranskaa.
Sergei Sokolov
thumb|Sergei Sokolov Sergei Leonidovitš Sokolov (, 1. heinäkuuta 1911 Jevpatorija – 31. elokuuta 2012 Moskova ) oli Neuvostoliiton marsalkka. Hänet nimitettiin vuonna 1978.
Sokolov toimi vuosina 1965–1984 Leningradin sotilaspiirin komentajana ja vuosina 1984–1987 Neuvostoliiton puolustusministerinä. Hän joutui eroamaan Mathias Rustin tapauksen jälkeen. Hänelle myönnettiin 28. huhtikuuta 1980 Neuvostoliiton sankarin arvo.
Sokolov nimitettiin heinäkuussa 2001 Krimin kunniakansalaiseksi.
Chanranhan yusan
Chanranhan yusan on televisioyhtiö SBS:n esittämä eteläkorealainen TV-sarja. Sen päärooleissa ovat Han Hyo-joo, Lee Seung-gi ja Bae Soo-bin.
Michelle Freeman
Michelle Freeman (s. 5. toukokuuta 1969) on aktiiviuransa päättänyt jamaikalainen pikajuoksija ja olympiamitalisti. Hänen päämatkansa oli 100 metrin aitajuoksu.
Freeman edusti Jamaikaa olympialaisissa kolme kertaa, vuosina 1992, 1996 ja 2000. Kaikissa olympialaisissa hän osallistui 100 metrin aitajuoksuun, jossa selviytyi puolivälieriin vuosina 1992 ja 2000 sekä oli parhaimmillaan finaalin kuudes vuonna 1996. Lisäksi hän osallistui pikaviestiin vuosina 1992 ja 1996. Vuoden 1992 viestissä Jamaika joutui keskeyttämään finaalijuoksun, mutta vuoden 1996 finaalissa Freeman oli mukana voittamassa Jamaikalle pronssia.
Freemanin ennätys 100 metrillä on vuonna 1993 juostu 11,16 ja 110 metrin aidoissa vuonna 1997 juostu 12,52.
Oktapbang wangseja
Oktapbang wangseja on televisioyhtiö SBS:n esittämä eteläkorealainen TV-sarja. Sen päärooleissa ovat Park Yuchun, Han Ji-min ja Jeong Yu-mi.
Funabashi
Funabashin juuret ovat Naritaan johtaneen Sakura-kaidō-tien postiasemana. Nykymuotoinen Funabashin kaupunki perustettiin 1. huhtikuuta 1937 Funabashin maaseutukaupungin, Katsushikan maaseutukaupungin ja kolmen kyläkunnan yhdistyessä. Silloin kaupungissa oli vain noin 40 000 asukasta, mutta Tokion läheisen sijainnin ansiosta se on kasvanut nopeasti suurkaupungiksi.
Agilefant
Agilefant Oy on suomalainen ohjelmistoalan yritys, joka on kehittänyt lean-transformaation työkalun organisaatioille. Agilefantin työkalun avulla organisaatiot voivat mm. seurata, missä vaiheessa erilaiset kehityshankkeet ovat. Agilefant sopii myös Scrumiin.
Agilefant sai alkunsa Teknillisen korkeakoulun Ohjelmistoliiketoiminnan ja -tuotannon instituutti SoberIT:n ATMAN-tutkimusprojektissa 2007–2010. Projektissa seitsemän yritystä testasi Tekesin tuella, miten tekemissalkkua tulisi hallita.
Agilefant on käytössä mm. Steerillä.
Caroline Lind
Caroline Lind (s. 11. lokakuuta 1982) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti kahdeksikossa kuusi maailmanmestaruutta: Etonissa 2006, Münchenissä 2007, Poznańissa 2009, Bledissä 2011, Chungjussa 2013 ja Amsterdamissa 2014.